Afrikaansonderwysers! Met ons slimfoon-app “Woordeboekportaal” kan leerders vanlyn en gratis in woordeboeke naslaan. Ons het werkkaarte ontwikkel vir onderwysers van graad 8 tot 12 in Afrikaans Huistaal en Afrikaans Eerste Addisionele Taal waarmee hulle die app vir leerders kan illustreer. Laai gerus dié werkkaarte af, en moedig leerders aan om dié app in die klas en tuis in te span wanneer hulle huiswerk doen.
'n Volledige lys van VivA se skakels
Die beurs staan bekend as die VivA-taalkundebeurs en bied finansiële ondersteuning aan senior tersiêre studente vir studie in Afrikaanse taalkunde.
Die doel van die beurs is om studente aan te moedig om te spesialiseer in teoretiese, historiese, beskrywende en/of toegepaste Afrikaanse taalkunde.
As sodanig is die beurs:
versterkend/aanvullend tot die werwing van kwaliteitstudente wat in Afrikaanse taalkunde wil spesialiseer;
motiverend van aard;
ŉ erkenning van akademiese, kultuur- en sportprestasies, en leierskap; en
ondersteunend/aanvullend tot die finansiële vermoë van die student.
Hierdie studente moet voldoen aan die kriteria van hierdie beurs.
Afrikaans as 'n vreemde taal
Die Departement van Afrikaans en Nederlands, Duits en Frans aan die Universiteit van die Vrystaat bied nou 'n aanlyn kortkursus aan vir Afrikaans as vreemde taal.
Aanlyn registrasie: 15 Januarie tot 15 Mei van elke jaar
Duur: 20 weke, finale assessering ingesluit
Die basiese kursus (Gesellig Afrikaans 1) is gemik op studente van 16 jaar en ouer met GEEN passiewe en/of vorige kennis van Afrikaans as 'n vreemde taal nie. Die gevorderde kursus (Gesellig Afrikaans 2) vereis 'n beperkte (passiewe) agtergrondkennis van Afrikaans.
Komponente van die daaglikse lewe (soos koskuns, aanwysings, besienswaardighede in Suid-Afrika, ens.) is onder die temas wat aangeraak word by die onderrig van die basiese grammatikale struktuur, woordeskat en korrekte uitspraak van Afrikaans.
Die taalgebruik in die kursus is dié van gewone sprekers van Afrikaans en soos dit in daaglikse gesprekke gebruik word. Studente sal goeie toegang hê tot lees- en luistertekste, soos populêre Afrikaanse musiek, grappies, dialoogtemplate, ens. Die kursusinhoud sluit in grammatikaverklarings en verskeie mondelingkomponente as ondersteuningsmateriaal om studente te help om die taal te bemeester.
Die aflê van die deurlopende assesseringstake (grammatika, woordeskat en begripsoefeninge, en mondeling- en luistertoetse) bied toegang tot die finale en formele assessering van die 20 week lange aanlyn kursus. Hierdie aanlyn kursus vereis internettoegang.
(+27) 051 401 2816
Afrikaans Grammar Workshop | Ghent, Belguim
5-6 October, 2018 | Ghent, Belgium